Η **Q-Telecom** είναι μια υπηρεσία καρτοκινητής τηλεφωνίας της NOVA. Ξεκίνησε την εμπορική λειτουργία της αρχικά ως αυτόνομη εταιρεία το 2002 ενώ από το 2005, λειτουργεί με το εμπορικό σήμα "Q". Η εταιρεία περιέχει κινητές τηλεφωνικές υπηρεσίες GSM, υποστηριζόμενες από τα δίκτυα LMDS και backbone, και είναι ο μόνος πλήρης και ολοκληρωμένος πάροχος τηλεπικοινωνιών στην Ελλάδα. Από την ίδρυση της το 2002, έως και το 2007, ήταν ο τέταρτος πάροχος κινητής τηλεφωνίας στην Ελλάδα, όποτε και εξαγοράστηκε από την τότε *TIM Hellas* και ενοποιήθηκε τον Μάιο του 2007 με την ίδια εταιρεία, η οποία τον Ιούνιο, άλλαξε την επωνυμία της σε *WIND Hellas*, ονομασία που διατηρήθηκε μέχρι τις 11 Ιανουαρίου 2023 που μετετράπη στη σημερινή NOVA, ιδιοκτησία της United Group.

Προφίλ
------

Η Q-Telecom (Mobile Network Code: 202-09) ξεκίνησε να λειτουργεί ως τμήμα της InfoQuest (νυν Quest Holdings) ονόματι *Quest Telecom*. Ήταν ο πρώτος ελληνικός ιδιωτικός φορέας εκμετάλλευσης που παρείχε συνδυασμένη κινητή και σταθερή τηλεφωνία καθώς και διαδικτυακές υπηρεσίες.

Εστιάζοντας σε μεγάλα αστικά κέντρα, ανέπτυξε ένα δίκτυο δεύτερης γενιάς για την κινητή τηλεφωνία, ένα ευρυζωνικό σταθερό δίκτυο ασύρματης πρόσβασης που λειτουργούσε στη ζώνη των 3,5 GHz, μια εθνική μισθωμένη γραμμή και ένα ιδιωτικό δίκτυο μεταφοράς. Η Q-Telecom συνδέθηκε άμεσα με τον ΟΤΕ και τους τρεις άλλους φορείς εκμετάλλευσης κινητής τηλεφωνίας.

Η Q διαφήμισε υψηλής ποιότητας φωνητικές υπηρεσίες, υψηλό ποσοστό κλήσεων και πανελλαδική κάλυψη. Συνδύασε τις υπηρεσίες κινητής τηλεφωνίας με το πρόθεμα 699 (προπληρωμένο και αποπληρωμένο), SMS και σταθερή τηλεφωνία μέσω του τηλεφωνικού αριθμού πληροφοριών 1765. Η εταιρεία παρείχε εξατομικευμένες υπηρεσίες, ανά δευτερόλεπτο χρέωση, χωρίς τέλη εγκατάστασης, επιλογή κινητού αριθμού, προτιμησιακά τέλη μέσω της υπηρεσίας *Q-Family*, χαμηλότερο επίπεδο χρέωσης για SMS και υπηρεσίες προστιθέμενης αξίας.

Διαφήμιση
---------

Η Q-Telecom είναι γνωστή στην Ελλάδα για την διαφημιστική της καμπάνια τόσο στην τηλεόραση όσο και στο ραδιόφωνο. Οι διαφημίσεις περιείχαν μικρούς χαρακτήρες κινουμένων σχεδίων (τα «Q-ies» στα αγγλικά και ή «Q-διακια» στα ελληνικά) που μοιάζουν με το λογότυπο της εταιρείας. Χρησιμοποίησαν αργκό για να προωθήσουν τις προσφορές και τα συνθήματα της εταιρείας, όπως "χωρίς σταθερές χρεώσεις".

Ιστορικό
--------

Η εταιρεία συστάθηκε στις 27 Νοεμβρίου 2002 ως *Quest Telecom Α.Ε.* και είχε έδρα την Καλλιθέα. Στις 25 Αυγούστου 2005 μετατράπηκε σε *Q Telecommunications Α.Ε.* ενώ έναν χρόνο αργότερα, μεταφέρθηκε στο Μαρούσι. Την ίδια περίοδο, εξαγοράζεται και απορροφάται από την *Helen Gac Α.Ε.* πρώην *Jason's Friends* με έτος ίδρυσης το 2002 για να μετατραπεί στη νέα *Q Telecommunications Α.Ε.*

Εξαγορές και συγχωνεύσεις
-------------------------

Η *Troy Communications* ανακοίνωσε το σχέδιό της να αποκτήσει την *Q-Telecom* το 2005 με χρηματική αντιπαροχή ύψους 325 εκ. ευρώ και την ανάληψη υφιστάμενου χρέους 25 εκ. ευρώ, και η οποία κατείχε ήδη την *TIM Hellas* και μετέπειτα *WIND Hellas* με την εξαγορά αυτή να ολοκληρώνεται τον Οκτώβριο του 2006. Ωστόσο, η *WIND Hellas* και η *Q-Telecom* εξαγοράστηκαν αργότερα από την *Weather Investments* (μετέπειτα *Wind Telecom*).

Οι πελάτες που είχαν τις κάρτες SIM της Q, συνέχισαν να τις χρησιμοποιούν, όπως και νέοι συνδρομητές έλαβαν κάρτες SIM με την ονομασία της, παρόλο που η Wind ήταν ο πάροχος του δικτύου. Αντίστοιχα από το 2010, όταν το Ελληνικό κράτος αποφάσισε να βάλει τάξη στην κινητή τηλεφωνία, υποχρεώνοντας όλους τους πολίτες να κάνουν ταυτοποίηση του αριθμού τους, με τα χρόνια το εμπορικό σήμα της Q-Telecom, έγινε συνώνυμο με αυτό της άλλοτε πλέον WIND Hellas.

Το 2023, η Q πέρασε στην NOVA, λόγω της συγχώνευσης της Nova με την Wind ύστερα από την εξαγορά και των δύο από την πολυεθνική τηλεπικοινωνιακή United Group, και η Q Telecom, λειτουργεί πλέον μαζί με το αντίστοιχο ομόσταβλο F2G ως μια υπηρεσία καρτοκινητής τηλεφωνίας της ίδιας εταιρείας.

Παραπομπές
----------

1. ↑  «ΦΕΚ ΑΕ-ΕΠΕ 24/2006». Εφημερίδα της Κυβερνήσεως. 3 Ιανουαρίου 2006.
2. ↑  «ΦΕΚ ΑΕ-ΕΠΕ 401/2011». Εφημερίδα της Κυβερνήσεως. 4 Φεβρουαρίου 2011.
3. ↑  «ΦΕΚ ΑΕ-ΕΠΕ 12169/2002». Εφημερίδα της Κυβερνήσεως. 5 Δεκεμβρίου 2002.
4. ↑  «ΦΕΚ ΑΕ-ΕΠΕ 9367/2005». Εφημερίδα της Κυβερνήσεως. 31 Αυγούστου 2005.
5. ↑  «ΦΕΚ ΑΕ-ΕΠΕ 2453/2006». Εφημερίδα της Κυβερνήσεως. 11 Απριλίου 2006.
6. ↑  «ΦΕΚ ΑΕ-ΕΠΕ 2678/2006». Εφημερίδα της Κυβερνήσεως. 19 Απριλίου 2006.
7. ↑  «ΦΕΚ ΑΕ-ΕΠΕ 4067/2006». Εφημερίδα της Κυβερνήσεως. 7 Ιουνίου 2006.
8. ↑  «ΦΕΚ ΑΕ-ΕΠΕ 13186/2005». Εφημερίδα της Κυβερνήσεως. 28 Δεκεμβρίου 2005.
9. ↑  «ΦΕΚ ΑΕ-ΕΠΕ 12220/2002». Εφημερίδα της Κυβερνήσεως. 6 Δεκεμβρίου 2002.
10. ↑  «ΦΕΚ ΑΕ-ΕΠΕ 4046/2006». Εφημερίδα της Κυβερνήσεως. 7 Ιουνίου 2006.
11. ↑  «ΦΕΚ ΑΕ-ΕΠΕ 4060/2007». Εφημερίδα της Κυβερνήσεως. 6 Ιουνίου 2007.
12. ↑  «Και το όνομα της Wind θα είναι Nova». *Nova.gr*. Ανακτήθηκε στις 28 Ιανουαρίου 2023.

Εξωτερικοί σύνδεσμοι
--------------------

* Ο διαδικτυακός τόπος της Q-Telecom